Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 552

1. évfolyam Éves óraszám: 37/51 óra Cél A 6-7 éves gyermek szintjén tapasztalati úton megismertetni környezetének anyagaival, azok tulajdonságaival. Az anyagok tulajdonságai, alakíthatósága, a tulajdonság és felhasználás közötti összefüggések megláttatása. Egyszerû anyagalakítási módok elsajátíttatása. Szemmérték, számolási készség, megfigyelõképesség fejlesztése. Rajzi algoritmusok, munkamenet értése, olvasása. Tájékozódás rajzolvasás alapján. Helyes munkaszokások, munkarend kialakítása. Kulturális örökségeink jellemzõ tárgyi, jelképi sajátosságainak ápolása. Megismertetni a lakóhely gyalogos közlekedési rendjével, közlekedési jelzésekkel, táblákkal. Egyszerû háztartási tevékenységek elvégzése (terítés, szobanövény ápolás). Tudatosítani, hogy a környezetünk berendezései, tárgyai az emberi munka eredményei. Tartalom Anyagok és alakításuk: képlékeny anyagok felismerése, alakítása, felhasználása. Lágy papír tulajdonságai, fajtái, alakítása. Fa és a természet kincseinek megismerése, hurkapálca alakítása. Zsineg, fonal, szálas anyagok tulajdonságainak tapasztalása, felhasználásuk. Építés építõkészletbõl. Szerelõelemekkel végzett gyakorlatok. Helyes testtartás, tisztálkodás, a kézmosás kötelezõ alakalmai, kultúrált étkezés. A gyalogos közlekedés jellemzõi és szabályai. Tárgyalakítás jeles napokra, ünnepnapokra. Követelmény Különböztesse meg a tanuló a természetes és emberi alkotással létrehozott tereket, formákat, Személyes igényeit, szükségleteit tudja megnevezni, a megvalósításában legyenek ötletei. Rendelkezzen alapvetõ tervezési jártassággal algoritmus alapján. A természetben és környezetében található lapszerû, vonalszerû anyagot tudja összehasonlítani érzékelhetõ tulajdonságaik alapján. Tapasztalatai alapján válogassa szét milyen célra, miért, milyen feltételek mellett, milyen mûveletek során, milyen eszközökkel lehet a megismert anyagot felhasználni. Fokozott önállósággal készítsenek egyszerû játékokat, hasznos tárgyat, ajándékot. Vigyázzon munkahelyének rendjére, öltözete tisztaságára. Biztonsággal közlekedjen járdán és úttesten, ismerje a forgalomirányítás jelzéseit. Részei Anyagok és alakításuk 1. Épített szerelt modellek 1. Jeles napok 1. Életvitel-háztartás 1. Közlekedés 1. Feltételek Elsõ technikakönyvem tanulói segédlet Építõdoboz tanulói segédlet Szerelõkészlet tanulói segédlet (fémépítõ, legó) ANYAGOK ÉS ALAKÍTÁSUK 1. Idõkeret: 13 óra Cél A tanulók környezetében megfigyelhetõ természeti anyagok, feldolgozott anyagok tapasztalati megismertetése, egyszerû állapotváltoztatási módok (alakítás, formálás) elsajátíttatása. Mikromanipulációs koordinációk (két kéz összerendezettsége) fejlesztése. Elemi munkaszokások alakítása (helyes testtartás, rend, pontosság, balesetvédelem). Esztétikus munka örömének, értékének kialakítása. Tartalom Képlékeny anyagok fajtái, tulajdonságaik (lágy, puha, nyújtható stb.), alakításuk, felhasználásuk. A papír tulajdonságai (vékony, vastag, négyzet, téglalap, kör, sima, érdes, rostsos, lapszerû, lágy, kemény, hajlítható, téphetõ), fajtái, darabolása (tépéssel, nyírással), hajtogatás (felezõ és átlóhajtogatás), alakítás (tépés, sodrás stb.), szerelés ragasztással. A hurkapálca tulajdonságai (hajlítható, törhetõ, rugalmas, rugalmatlan) felhasználása, darabolása (tördeléssel, késsel), szerelése. A zsineg, fonal tulajdonságainak érzékelése tapasztalással, kötözésük, csomózásuk, felhasználhatóságuk. Kézmûves szakmák azonosítása. Követelmény Különböztesse meg környezetük természetes és mesterséges anyagait, azok alapvetõ tulajdonságait. Tudja párosítani környezetének tárgyait és azok anyagait. Alakuljanak ki az elemi munkavégzéshez szükséges alapvetõ ideg-izom koordinációk. Ismerjék meg a képlékeny anyagok lényeges tulajdonságait, felhasználásuk gazdaságos módjait. Ismerjen meg a környezetében található lapszerû anyagokat. Tapasztaljon a papírból készült tárgyak alakjáról, méretérõl, felületérõl érzékelhetõ tulajdonságokat. Tudja, hogy milyen célra és miért lehet a papírt felhasználni. Fejlõdjenek jártasságaik a lágy papír darabolásában, hajtogatásában, alakításában, ragasztásban, az olló balesetmentes használatában. Értékelje, hogy a fa a természet kincse. Ismerje a hurkapálca megmunkálási tulajdonságait. Tudjon hurkapálcát darabolni tördeléssel és/vagy késsel, hurkapálcát csiszolni, szerelni. Ismerje fel a természetben és a környezetében található vonalszerû anyagokat. Szerezzen tapasztalatokat ezek felhasználásáról, jellemzõ tulajdonságok szerinti szétválogatásukról, összehasonlítási módjukról. Tudjon csomót és csokrot kötni. Értékelés Nagyon jó Jól tudja használni az eszközöket. A munkafolyamatot el tudja mondani. Tud gyurmát formázni, papírt hajtogatni és csomót kötni. A munkája pontos, tiszta és tetszetõs. Jó Tudja használni az eszközöket. A tankönyv ábrái, táblai algoritmus alapján el tudja mondani a mûveleti sorrendet. Tud legalább 2-3 modellt/munkadarabot agyagból formázni, papírból hajtogatni. Munkája pontos, tiszta. Megfelelõ Segítséggel tudja használni az eszközöket. Tanítói segítséggel meg tudja határozni a munkafolyamat sorrendjét. Segítséggel tud anyagot alakítani, szerelni. Munkája tiszta. ÉPÍTETT ÉS SZERELT MODELLEK 1. Idõkeret: 5 óra Cél Tájékozódás az új iskolai környezetükben. A természetes és az ember által alkotott tárgyak, terek elkülönítése, összehasonlítása. A tárgyak egyszerû elemzési készségének kialakítása. Alapvetõ mûszaki információk értése, olvasása, térérzékelés fejlesztése. Alakrajz, körvonalrajz közti különbség meglátása. Összefüggések keresése a tárgyak funkciója, anyaga, alakja, méretei között. Alakfelismerés, arányok mérlegelése. Adott idõre elvégzett esztétikus munka örömének, értékének kialakítása. Felelõsségérzet alakítása, fejlesztése a környezetért (iskola, otthon). Tartalom Ismerkedés az építõelemekkel. Elemcsaládok kirakása. Néhány elembõl álló alakzat, modell kirakása. Szerkezetek összeállítása minta, rajz, fénykép alapján. Tetszés szerinti elemszámú alakzatok, építmények kirakása, felépítése egyéni ötletek, elképzelések alapján. Ismerkedés a szerelõelemekkel. Szerelõelemek felismerése az iskolai tárgyakon, rajzról, modellrõl. Egyszerû modellek konstruálása szerelõelemekbõl: oldható kötések létrehozása (csavarozással, fémgyûrûvel, gumigyûrûvel). A szerelés elemeinek, eszközeinek, szerszámainak balesetmentes használata, elrendezése. Követelmény Szerezzen tapasztalatot arról, hogyan lehet az építõelemeket szétválogatni, adott feladathoz, probléma megoldásához megfelelõ elemeket kiválogatni. Legyen jártas építõelemek pontos egymáshoz és egymásra illesztésében, egyszerû modell megépítésére saját elképzelés alapján. Ismerjék fel a csavarral történõ szerelést környezetükben, a szerelés szerszámait (csavarhúzó, villáskulcs) és az oldható kötõelemeket (csavar, csavaranya, fémgyûrû, gumigyûrû). Szerezzen tapasztalatot adott feladat és probléma megoldása során alkatrészek megfelelõ egymáshoz illesztésében, csavarozásában, a szerelõelemek laza és szoros összeszerelésében (az erõkifejtés mértékében), utánzással (algoritmus alapján). Értékelés Nagyon jó Jól tudja használni az eszközöket. Tud építõ és szerelõelemekbõl egyszerû alakzatot, szerkezetet önállóan építeni. A munkája pontos. Jó Tudja használni az eszközöket. Minta vagy rajz alapján tud konstruálni. Megfelelõ Segítséggel tudja használni az eszközeit. Segítséggel tud szerelni. JELES NAPOK 1. Idõkeret: 6 óra Cél A családi és a közösségi együttélés érzelmi és tartalmi erõsítése. Kulturális örökségeink jellemzõ sajátosságainak ápolása. A tanult ismeretek és tevékenységek szintetizálása egy ünnepi funkcióra. Tartalom Mikulás – agyag, sógyurma, papír felhasználása. Karácsony – természetes anyagok, papír (láncfigurák, ablakdíszek, fenyõdíszek). Farsang – papír, textil, agyag (jelmezkészítés). Nemzeti ünnep – fonal, szalag (masni, zászló). Húsvét – fonal, textil (tojástartó). Anyák napja – fonal, textil, papír, természeti anyag (ajándék). Követelmény Ismerje meg az ünnepekhez fûzõdõ népi hagyományokat, az ünnepnapok jelképeit, az ünnepnapokhoz kapcsolódó tárgyalakítás szokásait Tudja a már megismert anyagokat felhasználni az ünnepi készülõdésben. Értékelés Nagyon jó Ismeri az ünnepekhez fûzõdõ tevékenységeket. A megismert anyagokat fel tudja használni önállóan egyszerû jelképek készítésében. Jó Ismeri az ünnepekhez kapcsolódó tevékenységeket. Kevés segítséggel képes adott funkcióra tárgyat, díszt készíteni. Megfelelõ: Tanítói irányítással, segítséggel tud egyszerû ünnepi jelképet készíteni. ÉLETVITEL-HÁZTARTÁS 1. Idõkeret: 9 óra Cél Személyes higiénia iránti igény megalapozása, fejlesztése. Felismertetni, hogy az otthon, a lakás, berendezési tárgyai, a ruházat a személyes holmi tudatos emberi tevékenység eredményei. Életkoruknak megfelelõen vegyenek részt a családi munkamegosztásban. Megismertetni a kulturált étkezés szokásait. Figyelem felkeltése az egészséges táplálkozás alapjaira. Egyszerû eszközök elõnyeinek és veszélyeinek feltárása. Tartalom Tisztálkodás kötelezõ alkalmai. Munkahely tisztán tartása. Helyes testtartás. Táplálkozási szokások (étkezési rend). Terítés. Egészséges és kultúrált étkezés. Otthonunk elrendezése (szobám). Munkamegosztás a családban. Lakás növényeinek (állatainknak) ápolása, ezek technikai eszközei. Követelmény Az egészségmegõrzés alapvetõ szokásainak belátása, betartása. A higiéniás szokások alkalmazása. Étkezési szokások következményeinek mérlegelése. Tudja párosítani környezetének tárgyait és azok anyagait. Fogalmazza meg, hogy ezek milyen emberi igényeket elégítenek ki. Személyes holmik megbecsülése. A szobai növényápolás szükségessége, gyakorlati alkalmazása. A tisztaság hiányából eredõ hátrányok felsorolása. Értékelés Életkori sajátosságainak megfelelõen tudja megnevezni, felsorolni az otthon használati tárgyait, eszközeit. Az anyagalakítással párhuzamosan értékeljük a háztartási funkcióra készített egyszerû tárgyak kivitelezését (pohár, poháralátét). KÖZLEKEDÉSI ISMERETEK 1. Idõkeret: 4 óra Cél A gyalogos közlekedéssel kapcsolatos helyes magatartási szokások kialakítása, gyakoroltatása. Gyalogos közlekedés veszélyhelyzeteinek tudatosítása. Tartalom Jelzõtáblák. Gyalogos, úttest, járda, járdaszegély, gyalogátkelõ. A gyalogos közlekedés szabályai, gyalogosra vonatkozó tilalmak. Közlekedés városban, falun. Veszélyhelyzetek (parkoló jármûvek közti átkelés). Követelmény Különböztessék meg a gyalogos közlekedést irányító forgalmi jelzéseket. Tudjanak az úttesten biztonságosan átkelni forgalomirányítás nélkül, rendõri karjelzésnél, jelzõlámpás irányításnál. Hasonlítsa össze a falusi és a városi közlekedés jellemzõit. Értékelés A helyes és helytelen magatartási szokások megkülönböztetése alapján. A forgalomirányítási jelzések ismerete, gyakorlati alkalmazása.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes